Folketing
2006-01-11

Man kan jo ikke spå om fremtiden, og nu er det sådan, at forslaget her skal evalueres, når det har virket 1 år. Så er det klart, at så må man følge op på, hvordan det er gået. Det fremgår jo også af lovforslagets tekst, at man også skal se på, hvor mange der er blevet trukket i børnefamilieydelsen, og hvordan det går med de forældrepålæg. Jeg synes ærlig talt, at det er et godt forslag, for man går jo ikke ind og siger til forældrene: Nu trækker vi i børnefamilieydelsen. Der bliver sat et kæmpe apparat i gang med en masse tiltag forud for, at man går ind og laver den sanktion. Jeg synes faktisk, at det er rimeligt, man gør det på den måde. Det er i hvert fald noget, vi kan støtte i vores parti. (Kort bemærkning).